Responsables d'educació superior d'una cinquantena de països van debatre el passat mes d'abril sobre la relació entre la universitat i l'empresa a Barcelona.
La Conferència Internacional la va organitzar la University-Industry Innovation Network (UIIN) en col·laboració amb l'Associació Catalana d'Universitats Públiques (ACUP).
La primera Conferència CERCA va tenir lloc el passat mes d'abril al Born Centre Cultural de Barcelona, i s'hi van congregar els directors i els responsables de la gestió científica i d'innovació dels 46 centres de recerca de la Generalitat.
L'objectiu era crear sinergies entre ells i donar-los visibilitat internacional.
L'Erasmus Mundus és un programa de la Comissió Europea per promoure la cooperació entre institucions i la mobilitat d'estudiants entre països de la Unió Europea i tercers països.
L'informe The Research & Innovation Performance of the G20 revela com els Estats Units i la Unió Europea han perdut pes en l'impacte de la ciència i la tecnologia, davant d'Austràlia, la Xina, l'Índia, França i la Gran Bretanya, que van guanyant influència.
Científics del Regne Unit han desenvolupat un mètode que fa servir espectrometria Raman de superfície augmentada (surface-enhanced Raman spectroscopy, SERS) per identificar de manera ràpida quins tipus de bacteris intervenen en una determinada infecció per meningitis.
Amb una nova tècnica per mesurar temperatures passades, científics de Yale han detectat que en algunes zones de l'Antàrtida, a l'eocè, les temperatures eren com les de la costa de Califòrnia o Florida actualment.
Els resultats posen de manifest què podria suposar un augment de la temperatura als pols de la Terra, amb el risc associat de desglaç del gel polar i l'augment del nivell del mar.
Els nous mesuraments poden ajudar a millorar els models actuals per predir el clima.
Investigadors de l'Institut de Bioenginyeria de Catalunya (IBEC) i de l'empresa catalana Biokit, SA, han desenvolupat un dispositiu «en-un-xip» que és capaç de dur a terme una extracció automàtica de mostres humanes i fer proves amb material genètic bacterià o víric (ADN o ARN) amb resultats fiables, fins i tot si l'utilitza una persona no experta.
Oryzon Genomics va signar el mes d'abril passat un acord amb Roche segons el qual li ven els drets d'ORY-1001, una droga experimental capaç d'activar gens que bloquegen el creixement del càncer.
Investigadors de l'Institut de Neurociències (INc) de la Universitat Autònoma de Barcelona (UAB) han aconseguit per primer cop, en ratolins amb malaltia d'Alzheimer, revertir la pèrdua de memòria en estadis inicials mitjançant teràpia gènica.
El Grup de Recerca de Llamps, Electricitat Atmosfèrica i Alta Tensió, dirigit per Joan Montanyà, de la Universitat Politècnica de Catalunya (UPC), juntament amb el Massachusetts Institute of Technology (MIT), ha demostrat la relació directa entre el moviment de les turbines dels aerogeneradors dels parcs eòlics i la generació de descàrregues elèctriques que, en determinades condicions atmosfèriques, poden desencadenar llamps.
Aquest descobriment podria estalviar milions d'euros en avaries als parcs eòlics.
Astúries, Galícia, Cantàbria i el País Basc són les comunitats amb més concentració de carboni orgànic emmagatzemat al sòl, mentre que Múrcia, Extremadura i Andalusia són les comunitats que menys en concentren.
Catalunya està en la mitjana espanyola i acumula 8,8 kg de carboni orgànic per m2.
Així ho mostra un estudi realitzat pel Centre de Recerca Ecològica i Aplicacions Forestals (CREAF), el Centre Tecnològic Forestal de Catalunya (CTFC) i la Universitat Autònoma de Barcelona (UAB).
L'AXA Research Fund ha creat la Càtedra Permanent en Predicció de Riscos de Malalties Relacionades amb l'Edat, dirigida per Ben Lehner, cap del grup d'investigació Sistemes Genètics del Centre de Regulació Genòmica (CRG) i professor de l'ICREA; i la Càtedra Permanent en Anàlisi de Riscos Adversaris, dirigida per David Ríos, de l'Institut de Ciències Matemàtiques (ICMAT), que pertany al Consell Superior d'Investigacions Científiques.
The Quirkles són 26 científics imaginaris que ajuden els nens a desenvolupar interès i amor per la ciència.
L'Idescat ha dissenyat el web educatiu Aprèn estadística per a l'etapa escolar de primària.
Aquest web intenta apropar l'estadística als més menuts perquè, des d'un inici, s'hi familiaritzin, en coneguin els conceptes més bàsics i els puguin consolidar en cursos superiors.
La Secretaria d'Universitats i Recerca ha llançat recentment el videoblog Welcome to Catalunya, en el qual estudiants i personal docent i investigador d'altres països que fan una estada a Catalunya expliquen com és la societat catalana a través de les experiències viscudes al nostre país.
El sommelier català Xavi Ayala ha impulsat l'associació sense ànim de lucre Vi per Vida, amb l'objectiu de donar suport a la recerca en metàstasi i sensibilitzar la ciutadania en favor de la recerca
Del 4 al 20 de juny, l'Ajuntament de Barcelona organitza la Festa de la Ciència, que, des de la seva primera edició l'any 2007, ha esdevingut una trobada oberta amb la finalitat d'apropar la recerca i la innovació a la ciutadania.
Aquesta festa és una bona oportunitat perquè el públic familiar pugui participar i accedir a experiments i demostracions científiques en clau d'espectacle, tallers, jocs i exposicions.
Fins al 15 de juny està oberta la convocatòria per presentar propostes d'activitats que configuraran el programa B·Debate 2015, orientat a científics i experts reconeguts vinculats a entitats de recerca.
Fins al 28 de setembre es pot visitar de manera gratuïta l'exposició «Pàgines vives» al Museu Blau (Fòrum), amb una selecció de 80 llibres mòbils i desplegables, alguns de més de cent anys d'antiguitat.
El Congrés Bioceramics 26 (26th Symposium and Annual Meeting of the International Society for Ceramics in Medicine), que organitza el grup de Biomaterials, Biomecànica i Enginyeria de Teixits de la Universitat Politècnica de Catalunya, se celebrarà del 6 al 8 de novembre a Barcelona.